PIIBEL ARMSAKS
Oleme jõudnud kuuenda käsu "Sa ei tohi abielu rikkuda!"
selgitavas sarjas viimase osani.
Tänase osa pealkirjaks on "Seksuaalsuse eksiteed".
Olen juba mitu korda öelnud,
et Piibel on seadnud seksuaalsusele kindlad piirid.
Kui oled abielus - mehe või naisega, siis sul on seksuaalelu,
vastasel juhul sul seda pole.
Need on Piibli poolt seatud piirid.
Aga väljapoole jääjaid on palju.
On neid, kes pole veel leidnud seda õiget
või on ta kaotanud surma läbi või on neid hüljatud
või nad ei armasta oma abikaasat enam.
Selliseid probleeme on inimeste eludes mitmeid.
Kuidas sel juhul elada mehe või naisena?
Mitmel korral minnakse eksiteele.
Täna räägin mõnest eksiteest.
Esimese nimi on homoseksuaalsus.
Ütlen kohe alguses, et ma ei ole homofoob, vaid olen seda meelt,
et homod on Jumalale ühtmoodi väärtuslikud ja armsad inimesed
ja loodan, et minagi kohtlen neid sama sõbralikult kui kõiki teisi.
Piibli käsud seksuaalsuse kohta
puudutavad homosid sama palju kui hetero-inimesi.
See tähendab seda, et kas elatakse mehe-naise vahelises abielus
või siis seksuaalelu puudub.
Mitte ükski teoloog ei saa öelda, et Piibel kiidab homoseksuaalsust heaks.
Tänapäevased teoloogid püüavad väita,
et neid kohti võib ignoreerida, kus Piibel mõistab kohut homode üle.
Võite ise lugeda näiteks kirjast Roomlastele, 1. ptk.
Mina aga loen teile 1.Korintlastele 6:9-10
"Või te ei tea, et ülekohtused ei päri Jumala riiki? Ärge eksige:
ei kõlvatud ega ebajumalateenijad, ei abielurikkujad ega lõbupoisid
ega meestepilastajad, ei vargad ega ahned, ei joodikud ega pilkajad
ega riisujad päri Jumala riiki!"
Siin on homoseksuaalsus patt muude pattude hulgas.
See viib selle praktiseerijad hukatusse, nii nagu muud patud,
kui neid hakatakse praktiseerima.
Kui öeldakse, et nii Paulus kui ka Mooses
ei mõistnud üldse homoseksuaalsust, et nad kirjutasid valeteabe alusel,
siis küsimus ongi selles, kas Jumal, me Looja, sai neist asjadest piisavalt aru,
kui Ta andis oma sõnad Pauluse ja Moosese suhu?
Piibel ei ole Moosese või Pauluse sõna, vaid Jumala Sõna.
Püha Vaim on andnud apostlitele ja prohvetitele
ka moraalsetest asjadest selle, mida nad peavad rääkima.
Piibel ei räägi midagi homoseksuaalsuse sünnist.
Me ei tea, kuidas see on sündinud.
Usun, et mõned on oma valikule põhinedes homod
ja teisi on võib-olla meelitatud mingil moel;
mõne valik on võib-olla sündinud nii varases elueas,
et nad pole selle pärast vastutavad.
Jeesus ütles ühe huvitava sõna,
mis toob probleemile teise vaatenurga, Matteuse 19:12
"On ju abieluks kõlbmatuid, kes nõnda on sündinud emaihust,
ja on kohitsetuid, kes on inimeste kohitsetud,
ja on kohitsetuid, kes on ise end taevariigi pärast kohitsenud."
Neid on nii heterosid kui ka homosid, kes on abieluks kõlbmatud.
Pärispatt mõjutab meie seksuaalsust nii mõnelgi moel ja ei saa öelda,
et kuna olen sündinud selliseks, siis saan praktiseerida seda.
Küllap on inimese psüühikas ja seksuaalsuses eelsoodumusi,
mida samas ei saa hakata praktiseerima,
kuigi inimene on nendega koos sündinud.
Kuna sel juhul tehakse teisele haiget.
Pea iga mees võib öelda, et on sündinud mitme abielu jaoks.
Kas siis on õigus seda täide viia?
Tänapäevane oht on see, et homode seltskond on ligitõmbav noortele,
kelle seksuaalne identiteet pole veel välja kujunenud.
See kujuneb välja alles 20- aastaselt või hiljemgi.
Eriti tütarlastel on murdeeas väga intensiivseid sõprussuhteid
ja kui sel ajal hakatakse mõtlema,
et kuna mulle meeldivad mu sõbrad nii palju, järelikult on lesbi.
Nii mõnigi teeb vale järelduse.
Kui ta oleks osanud oodata, siis oleks ta mõistnud,
et on täiesti tavaline hetero.
Mulle tundub, et mõne noore korral on see selline keeruline asi.
Kirik ei taha öelda midagi selget selle kohta,
kas homode abielusid võib õnnistada, kas nad võivad hakata preestriteks jms.
Kirik ei taha tõsta selget häält, aga mõelge viimasele kohtupäevale.
Mida ütlevad sel päeval need inimesed,
kellele ei räägitud, et see pole vastavuses Jumala tahtega?
Siis nad kindlasti tunnevad end kiriku ja ristiusu poolt petetuna.
Suurim armastus on julgeda öelda sama asja, mida ütleb Piibel.
Ilma kohut mõistmata, aga siiski nii,
mis peegeldab tõde ja Jumala arvamust asjast.
Jeesus annab armu ja abi igaühele, nii homole kui ka heterole.
Koguduses peab olema ruumi homodele ja neile peaks olema tegevusi seal
ning jaguma armastust kristlastest õdede-vendade poolt.
Homosuhete õnnistamine on teine asi.
Mul on ses' asjas väike mure - sõprus.
Mulle tundub, et sõprus on tänapäeval hävinev loodusvara.
Nüüd, kui kõiki inimsuhteid vaadatakse läbi soolise prisma,
siis pole enam sellist asja, et mehed ja naised on erinevad,
vaid ka sõprussuhetes hakatakse vaatama,
et kes see paariline on seal...
Varsti ei saa enam olla koos sõpradega tänaval
või minna välismaale,
kui juba loetakse samast soost sõpra lesbikaaslaseks.
See on kisendavalt vale just meie, üksi elavate suhtes.
Piibel kuvab meile sügava sõprussuhte Taaveti ja Joonatani vahel.
Taavet võis öelda, et...
Piiblis öeldakse, et Joonatan armastas Taavetit kui oma hinge.
Kui Joonatan suri, siis Taavet leinas teda lauluga:
"Mul on sinu pärast kitsas käes, mu vend Joonatan!
Naiste armastusest imelisem oli su armastus minu vastu."
2 Saamueli 1:26
Kindlasti väidetakse tänapäeval, et Taavet ja Joonatan olid homod,
aga see ei pea kuidagi paika.
Homosuhe oli Moosese seaduses surmanuhtluse ähvardusel keelatud.
Siin on küsimus jumalakartlikust sissipealikust Taavetist
ja sama jumalakartlikust printsist Joonatanist.
Kas nad oleksid saanud kõikide teades elada sellises suhtes?
Kui Taavetil oleks olnud midagi varjata,
siis kas ta oleks kirjutanud laulu sellised sõnad?
Need näitavad, et küsimus oli sõpruses.
On tõeliselt suur kaotus,
kui sõprus sureb maailmas selle võrra, kui homosuhted üldistuvad.
Tahan veel rääkida teisest asjast,
nimelt skandaalidest vaimulikes organisatsioonides.
Olen olnud ühenduses naistega,
kelle vaimne juht või jutlustaja on meelitanud neid seksuaalsuhtesse.
Kui praegu vaatab meid selline inimene, kellega on samuti nii juhtunud,
siis tahan anda sellise juhise: ära ole vait, ära mata seda maha!
Samas, ära räägi seda kõigile, vaid mine sellise mehe bossi jutule.
Räägi seal asjast ja püüa see panna uurimise alla.
Kui sellised asjad jäävad uurimata ja karistamata,
siis sellised "naiste meelitajad- hundid lammaste riietes"
söandavad tegutsemist jätkata.
Olen olnud šokeeritud sellest,
kui palju juhtub selliseid asju kristlikus ringkonnas.
See on karjuv ülekohus!
Inimene, kes on vaimulik juht või jutlustaja ametikohal,
peab olema vastutustundlik. Kui ta ei suuda himusid ohjeldada,
siis lõpetagu ta selle töö tegemine.
Kui aga nüüd juhtub nii,
et osad meist ei suuda eales teostada oma seksuaalsust?
Kui keegi surebki enne, kui saab seda kogeda,
kas tal jääb siis inimlikkuse tähtsaim osa kogemata?
Hea sõber, Jeesuski oli mees, kes kunagi ei elanud välja oma seksuaalelu.
Me teame seda sellest, et Ta oli patuta
ehk siis - Ta ei rikkunud seda Jumala käsku.
Mitte keegi meist ei saa öelda,
et Jeesus polnud täiuslik ja imeline mees.
Kui keegi peakski surema enda seksuaalsust teostamata,
siis ta väärtus ei ole selle võrra kahanenud.
Sõber, kumb on tähtsam?
See, et sul on seksuaalseid kogemusi või sa tead oma väärtust?
Sa võid enesele peeglis silma vaadata ja teada,
et sinu ihu pole odavalt ära müüdud.
Veel mõni sõna Jeesusest ja kuuendast käsust.
Piiblis on hea näide selle kohta, kuidas Jeesus oli vastutustundlik mees.
See oli ülestõusmispäeva hommikul,
kui Maarja-Magdaleena soovis Talle suurest rõõmust kaissu hüpata,
kuna tema Päästja oli üles tõusnud.
Aga mida Jeesus ütles? "Ära puuduta mind!"
Nii ütleb iga mees, kes on vastutustundlik
mitte ainult enese elu suhtes, vaid ka naise elu suhtes.
See, kes oskab kaitsta nõrgemaid.
Jeesus oli hea eeskuju mehena, aga Ta on ka patust Päästja.
Ta rääkis tähendamissõna variserist ja tölnerist,
kui variser seisis templis ja kiitis Jumalat:
"Oh Jumal, ma tänan sind, et mina ei ole niisugune nagu muud...abielurikkujad".
Sõber, kes vaatad seda saadet, kas oled samasugune kui see variser?
Pead end kuuenda käsu suhtes teistest paremaks?
Või oled sa nagu tölner, kes lööb endale vastu rinda ja ütleb:
"Oh Jumal, ole mulle patusele armuline!"
Kui loed sellise palve Jumalale, siis Jeesuse nimel
annab Ta sulle andeks kõik patud, ka kuuenda käsu vastu tehtud patud.
Lisainfo: www.ilosanomapiiri.fi
Tõlge: Merle Sibola